Komisjoni määrus (EÜ) nr 2374/98,

3. november 1998,

teatavate söödalisandite lubamise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ [1] (viimati muudetud komisjoni direktiiviga 98/19/EÜ [2]), eriti selle artikleid 9j ja 3,

ning arvestades, et:

direktiivis 70/524/EMÜ nähakse ette, et teaduse ja tehnika edusamme arvesse võttes võib lubada kasutada uusi söödalisandeid ja rakendada söödalisandite uusi kasutusviise;

erandina direktiivist 70/524/EMÜ võivad liikmesriigid nõukogu direktiivi 93/113/EÜ [3] (viimati muudetud direktiiviga 97/40/EÜ [4]) kohaselt ajutiselt lubada ensüümide, mikroorganismide ja neid sisaldavate valmististe kasutamist loomasöötades ning nende turustamist;

direktiivi 93/113/EÜ artikli 3 kohaselt esitatud liikmesriikide toimikute läbivaatamine on näidanud, et teatava arvu ensüümide ja mikroorganismide gruppi kuuluvate ainete kasutamist võib ajutiselt lubada;

söötade teaduskomitee on andnud soodsa hinnangu nende ainete kahjutuse kohta;

käesolevas määruses ettenähtud meetmed on kooskõlas alalise söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Kooskõlas direktiiviga 70/524/EMÜ võib ensüümide gruppi kuuluvaid käesoleva määruse lisas loetletud aineid lubada söödalisanditena kasutada selles lisas ettenähtud tingimustel.

Artikkel 2

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Seda kohaldatakse alates 1. juulist 1999.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 3. november 1998

Komisjoni nimel

komisjoni liige

Franz Fischler

[1] EÜT L 270, 14.12.1970, lk 1.

[2] EÜT L 96, 28.3.1998, lk 39.

[3] EÜT L 334, 31.12.1993, lk 17.

[4] EÜT L 180, 9.7.1997, lk 21.

--------------------------------------------------

LISA

Jrk nr | Lisand | Keemiline valem, kirjeldus | Loomaliik või -grupp | Vanuse ülemmäär | Aktiivsus ühe kilogrammi täissööda kohta | Muud tingimused | Loa tähtaeg |

Sisalduse alammäär | Sisalduse ülemmäär |

26 | Endo-1,3(4)-β-glükanaas EC 3.2.1.6 | Trichoderma reesei'st (CBS 526.94) saadud endo-1,3(4)-β-glükanaasi valmistis, mille aktiivsus tahkes olekus on vähemalt 350000 BU/gja vedelikuna vähemalt 50000 BU/g | Broilerkanad | — | 23000 BU | — | 1.Lisandi ja eelsegu kasutusjuhendis märgitakse säilitustemperatuur, -aeg ja stabiilsus granuleerimisel.2.Soovitatav kogus ühe kilogrammi täissööda kohta:23000–50000 BU.3.Lisatakse segasöötadesse, milles on rohkesti ka neid polüsahhariide, mis ei ole tärklis (peamiselt glükaane), ning mis sisaldavad nt üle 20 % otra või 30 % rukist. | 30.9.1999 |

Põrsad | 4 kuud | 26000 BU | — | 1.Lisandi ja eelsegu kasutusjuhendis märgitakse säilitustemperatuur, -aeg ja stabiilsus granuleerimisel.2.Soovitatav kogus ühe kilogrammi täissööda kohta:26000–35000 BU.3.Lisatakse segasöötadesse, milles on rohkesti ka neid polüsahhariide, mis ei ole tärklis (peamiselt glükaane), ning mis sisaldavad nt üle 60 % otra või nisu. | 30.9.1999 |

27 | Endo-1,4-β-ksülanaas EC 3.2.1.8 Endo-1,3(4)-β-glükanaas EC 3.2.1.6 | Trichoderma reesei'st (CBS 529.94) saadud endo-1,4-β-ksülanaasi ja Trichoderma reesei'st (CBS 526.94) saadud endo-1,3(4)-β-glükanaasi valmistis, mille aktiivsus on järgmine: tahkes olekus: vähemalt200000 BXU/g200000 BU/g;vedelikuna: vähemalt30000 BXU/g30000 BU/g | Broilerkanad | — | 2500 BXU 2500 BU | — | 1.Lisandi ja eelsegu kasutusjuhendis märgitakse säilitustemperatuur, -aeg ja stabiilsus granuleerimisel.2.Soovitatav kogus ühe kilogrammi täissööda kohta:10000 BXU,10000 BU.3.Lisatakse segasöötadesse, milles on rohkesti ka neid polüsahhariide, mis ei ole tärklis (peamiselt arabinoksülaane ja glükaane), ning mis sisaldavad nt üle 40 % nisu või 30 % rukist. | 30.9.1999 |

28 | 3-fütaas EC 3.1.3.8 | Trichoderma reesei'st (CBS 528.94) saadud 3-fütaasi valmistis, mille aktiivsus tahkes olekus on vähemalt 5000 PPU/gja vedelikuna vähemalt 1000 PPU/g | Põrsad | 4 kuud | 250 PPU | — | 1.Lisandi ja eelsegu kasutusjuhendis märgitakse säilitustemperatuur, -aeg ja stabiilsus granuleerimisel.2.Soovitatav kogus ühe kilogrammi täissööda kohta:500–750 PPU.3.Lisatakse fütaatiderikastesse segasöötadesse, mis sisaldavad nt üle 50 % teravilja (maisi, otra, nisu), tapiokki, õliseemneid ning kaunvilju. | 30.9.1999 |

Nuumsead | — | 500 PPU | — | 1.Lisandi ja eelsegu kasutusjuhendis märgitakse säilitustemperatuur, -aeg ja stabiilsus granuleerimisel.2.Soovitatav kogus ühe kilogrammi täissööda kohta:500–750 PPU.3.Lisatakse fütaatiderikastesse segasöötadesse, mis sisaldavad nt üle 50 % teravilja (maisi, otra, nisu), tapiokki, õliseemneid ning kaunvilju. | 30.9.1999 |

--------------------------------------------------